*Projekts*

13. pielikums

Ministru kabineta

20\_\_. gada \_\_. \_\_\_\_\_

noteikumiem Nr. \_\_

**Zemes robežu plāns**

1. Zemes robežu plāna titullapā ir šāda informācija:

1.1. vārdi "Latvijas Republika";

1.2. nosaukums "Zemes robežu plāns";

1.3. zemes vienības kadastra apzīmējums un adrese (ja vietējā pašvaldība piešķīrusi);

1.4. zemes robežu noteikšanas tiesiskā pamatojuma dokumenta pilns nosaukums, datums un numurs, tai skaitā Valsts zemes dienesta teritoriālās struktūrvienības zemes robežu strīdu komisijas vai Valsts zemes dienesta ģenerāldirektora lēmums vai atzinums par robežu neatbilstību;

1.5. zemes vienības kadastra apzīmējums pirms zemes vienības sadalīšanas vai apvienošanas;

1.6. robežas noteikšanas datums (noteikšanas perioda gadījumā norāda tā beigu datumu) atbilstoši noteikšanas aktam, plāna mērogs;

1.7. zemes vienības platība (hektāros);

1.8. lapas numurs;

1.9. uzraksts: "PLĀNS PARAKSTĪTS AR DROŠU ELEKTRONISKO PARAKSTU".

2. Zemes robežu plāna grafiskā attēlojuma pusē ir šāda informācija:

2.1. zemes vienības robeža, apvidū nostiprināti robežpunkti, robežposmā, kas noteikts pa situācijas elementu – pirmais un beidzamais robežpunkts, robežpunktu numuri;

2.2. koordinātu tīkla krustpunkti (norādot viena krustpunkta koordinātu skaitliskās vērtības (metros));

2.3. situācijas elements, pa kuru noteikta robeža;

2.4. zemes vienības teritorijā esošās ēkas, pa kurām noteikta robeža, un zemes vienības teritorijā esošā daļa no ēkas, kuru šķeļ (šķērso) robeža (attēlo daļā – 10 mm aiz zemes vienības robežas);

2.5. zemes vienības kadastra apzīmējums;

2.6. koordinātu sistēmas nosaukums un projekcijas mēroga koeficients;

2.7. attālums starp apvidū nostiprinātiem robežpunktiem (metros ar precizitāti līdz centimetram) bez projekcijas mēroga labojumiem. Ja plāna grafiskajā daļā nav iespējams pārskatāmi attēlot attālumus starp apvidū nostiprinātiem robežpunktiem, tos apkopo tabulā, kurā norāda robežpunktu numurus. Apvidū nenostiprināto robežpunktu numurus atzīmē ar "\*";

2.8. ar lielajiem alfabēta burtiem un virziena bultiņām attēlotas robežojošo zemes vienību maiņas vietas, kā arī robežojošo zemes vienību saraksts (kurā norādīti to kadastra apzīmējumi un adreses (ja ir) vai īpašuma nosaukums (ja ir));

2.9. zemes vienības platība (hektāros);

2.10. zemes vienības izvietojuma shēma, kurā norāda zemes vienības atrašanās vietu;

2.11. atsevišķu plāna fragmentu iznesumu mērogi (ja ir);

2.12. lapas apakšā – sadaļa, kurā norādīts:

2.12.1. plāna nosaukums, zemes vienības kadastra apzīmējums, plāna mērogs un lapas numurs;

2.12.2. mērnieka vārds, uzvārds, sertifikāta numurs;

2.12.3. uzrakstu: "Plāns sagatavots atbilstoši Ministru kabineta \_\_\_\_. gada \_\_. \_\_\_\_\_\_\_ noteikumiem Nr. \_\_\_\_\_ "Zemes kadastrālās uzmērīšanas noteikumi".

PARAUGS





Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs